Laco de Gostanza

O laco de Gostanza (en alemán Bodensee) ye un laco que se troba en a confluencia d'as buegas d'Alemanya, Austria y Suiza. Rolf Zimmermann:A Look at Lake Constance, Konstanz, Germany: Stadler Verlagsgesellschaft, 2004, ISBN 3-7977-0507-7  Con una superficie de 536 km² se tracta d'o tercer laco mas gran d'Europa Central dezaga d'o laco Chinevra y d'o laco Balaton. En a suya redolada viven bellas 2,5 millons de personas estando Gostanza la ciudat mas gran con mas de 83 000 habitants.

O laco se trestalla en tres partis clamadas Obersee, Seerhein y Untersee.

 Toponimía 
En epoca romana lo laco yera denominau en latín Lacus Raetiae Brigantinus u Lacus Brigantiae prenendo lo suyo nombre d'a mayor ciudat d'o laco alavez: Brigantium (actualment Bregenz).

O nombre actual en alemán Bodensee proviene d'o lugar Bodman. Per unatra parti en as luengas romances (como l'aragonés, lo francés u l'italián) lo nombre actual procede d'o latín Lacus Constantiensis en referencia a la ciudat de Gostanza (en alemán Konstanz).

 Islas d'o laco 
I hai cuantas islas en o laco. As tres mas grans son:
 a isla de Reichenau: ye la mayor y en ella se troba l'antigo monesterio de Reichenau.
250px|thumb|A isla de Lindau.
 a isla de Lindau ye la segunda mas gran d'o laco y sobre ella se troba la ciudat de Lindau.
 Mainau ye la tercera isla en grandaria y perteneixe a la familia Bernadotte.
A resta d'as islas tienen chiqueta grandaria:
 Triboldingerbohl.
 Mittler (u Langbohl).
 Dominikanerinsel.
 Insel Hoy.
 Wollschweininsel (u Wulesaueninsle).
 As islas Werd.
 Liebesinsel.

 Clima 
O clima d'o laco Gostanza se carauteriza per temperaturas moderadas. Manimenos, as frecuents boiras en hibierno y l'aire clamau Föhn que puede plegar a causar ondas de cuantos metros d'altaria, ofreix periglo a la navegación.
250px|thumb|Ondas causadas per l'aire clamau Föhn.
Belún tiempo se conchela completament lo laco en un fenomeno clamau Seegfrörne. Se conoixen os que tenioron puesto en os anyos 1077, 1326, 1435, 1573, 1684, 1695, 1795, 1830 y 1963.

 Economía 
Antis mas a pesca formaba una parti important d'a economía d'a redolada. En l'actualidat a suya importancia ye muito menor. Tot y con tot s'atrapan bellas 1.100 toneladas de peix cada anyada.

O cautivo de vinyals tien gran importancia asinas como lo cautivo d'a mazanera. Cuasi una de cada tres mazanas producidas en Alemanya proceden d'a redolada d'o laco Gostanza.

O turismo tien un enorme desarrollo con mas de 70 millons de visitants per anyada.

 En a cultura popular 
Lo laco ha serviu d'escenario en diversas cintas y series de televisión.
 Cintas 
 Die Fischerin vom Bodensee (1956).
 Drei Mann in einem Boot (1961).
 Alter Kahn und junge Liebe (1973).
 Das Biest im Bodensee (1999).
 Heirate mir! (1999).
 Probefahrt ins Paradies (1993).
 Lebe kreuz und sterbe quer (1985).
 Ein fliehendes Pferd (2007).
 James Bond: Ein Cuantum Trost (2008).
 Eine dunkle Begierde (2010).

 Series de televisión 
 Bilderbuch. 
 Tatort.
 Sternenfänger.
 Die Toten vom Bodensee.
 WaPo Bodensee.

 Bibliografía 
  Patrick Brauns: Das Bodensee-ABC. Von Aach bis Zeppelin., Thorbecke, Ostfildern, 2007, ISBN 978-3-7995-0181-1.

 Referencias 

Gostanza
Gostanza
Gostanza
Gostanza
Categoría:Escenarios naturals de cine